**Ommaviy oferta shartnomasi**

**«FARGO PARCEL SERVICE» MChJ XK**

**Pochta va kurerlik xizmatlarini ko‘rsatish shartnomasini tuzish to‘g‘risida**

**Ommaviy oferta**

Quyida «Pudratchi» deb nomlanuvchi **«FARGO PARCEL SERVICE»** **MChJ XK** nomidan, Ustav asosida faoliyat yurituvchi Bosh direktori Abdullayev A.A., bir tomondan, «Buyurtmachi» ta’rifiga mos keladigan har qanday shaxs bilan, pochta va kurerlik xizmatlarini ko‘rsatish bo‘yicha Shartnomani tuzadi.

**Atamalar va ularning talqini**

**Shartnoma** – unga barcha ilovalar, qo‘shimchalar va qo‘shimcha bitimlar bilan birgalikda, Pudratchi va Buyurtmachi o‘rtasida ushbu ommaviy ofertani qabul qilish yo‘li bilan tuzilgan pochta va kurerlik xizmatlarini ko‘rsatish to‘g‘risidagi bitim. Ushbu ommaviy ofertadagi Shartnomaga (shartnoma bandiga) va/yoki uning shartlariga qilingan har qanday havola ushbu ommaviy ofertaga tegishli havolani anglatadi.

**Qabul qilish** – Buyurtmachining ushbu Ofertani, uning barcha qoidalarini va undan kelib chiqadigan boshqa shartlarni to‘liq va so‘zsiz qabul qilishi.

**Buyurtmachi** – Qabul qilishni amalga oshirgan shaxs, shu Qabul qilish tufayli ushbu Shartnoma mazkur shaxs va Pudratchi o‘rtasida tuzilgan deb hisoblanadi.

**Tomonlar** – Pudratchi va Buyurtmachi. Pudratchi va Buyurtmachi alohida-alohida Tomon deb ham tilga olinishi mumkin.

**Yuk –** agar tarif rejasida tegishli cheklovlar ko‘zda tutilmagan bo‘lsa, u bilan bog‘liq bo‘lgan har qanday pozitsiyalar sonidan iborat bo‘lgan buyurtma pochta jo‘natmasidir.

**Umumiy shartlar** (keyingi o‘rinlarda «USh») - **«FARGO PARCEL SERVICE» MChJ XK** xizmatlari taqdim etilishining umumiy shartlari. Shartnoma (bitim) kuchiga ega bo‘lgan va Pudratchi tomonidan pochta va kurerlik xizmatlarini, shuningdek boshqa turdagi xizmatlarni taqdim etishning umumiy qoidalarini, tamoyillarini va tartibini belgilaydigan hujjat, Pudratchining veb-saytida joylashtirilgan: https://www.fargo.uz.

**Muqaddima**

Ushbu Shartnomani tuzish va bajarish tartibi O‘zbekiston Respublikasining Fuqarolik kodeksi, O‘zbekiston Respublikasi qonunchiligining boshqa me’yoriy-huquqiy hujjatlarining qoidalariga muvofiq belgilanadi.

Ushbu Shartnomani tuzib, Buyurtmachi USh va ushbu Shartnomaning barcha bandlari va qoidalariga o‘zining to‘liq va so‘zsiz roziligini bildiradi, USh va ushbu Shartnomaning matni bilan to‘liq tanishganligini, USh va ushbu Shartnomaning barcha qoidalarining ma’nosini va mazmunni to‘liq anglab yetishini, USh va ushbu Shartnomaning qoidalariga o‘zining to‘liq va so‘zsiz roziligini bildiradi.

**1. Shartnomaning mazmuni**

1.1. Buyurtmachi O‘zbekiston Respublikasi hududi ichida jo‘natmalarni yetkazib berish bo‘yicha pochta va kuryerlik xizmatlarini ko‘rsatish, shuningdek, zarur hollarda ularni vaqtincha saqlash bo‘yicha majburiyatlarni (keyingi o‘rinlarda – «Xizmatlar») topshiradi, Pudratchi esa ularni o‘z zimmasiga oladi. Bunday holda, Buyurtmachi ushbu Xizmatlar haqini to‘lash majburiyatini o‘z zimmasiga oladi.

**2. Ushbu Shartnomaning shartlari**

2.1. Pudratchining Bosh direktori buyrug‘i bilan tasdiqlangan va Pudratchi tomonidan skanerlangan variantida [https://www.fargo.uz](https://www.fargo.uz/) veb-saytida joylashtirilgan USh, ushbu Shartnomaning asosiy va ajralmas qismi hisoblanadi. USh ushbu Shartnoma bo‘yicha xizmatlar ko‘rsatishning barcha qoidalarini va shartlarini o‘z ichiga oladi.

2.2. Yuqoridagi hujjatda «FARGO PARCEL SERVICE» MChJ XK Bosh direktorining skanerlangan imzosi Generalnogo Pudratchining Bosh direktorining o‘z qo‘li bilan qo‘ygan imzosining to‘liq o‘xshash nusxasi hisoblanadi (O‘zbekiston Respublikasi Fuqarolik kodeksining 107-moddasi 2-qismiga muvofiq). Ushbu hujjatlar Pudratchida qog‘oz tashuvchida saqlanadigan shunga o‘xshash hujjatlarning to‘liq elektron nusxasi bo‘lib, hujjatlarning asl nusxalari hisoblanadi.

2.3. Shaxs, agar ushbu shaxs quyidagi harakatlardan birini amalga oshirsa, Pudratchi bilan ushbu Shartnomani tuzgan va ushbu ommaviy ofertaning barcha shartlarini qabul qilgan (aktsept qilgan) deb hisoblanadi:

2.3.1. Veb-saytning [https://www.fargo.uz](https://www.fargo.uz/) sahifasidan yoki [https://www.fargo.uz](https://www.fargo.uz/) veb-saytidagi shaxsiy kabinetdan buyurtmani berish;

2.3.2. Pudratchining telefon raqamiga qo‘ng‘iroq qilish va Pudratchining xodimi bilan barcha kerakli shartlarni kelishib olishning majburiy amallari bajarilgan holda, og‘zaki shaklda buyurtmani rasmiylashtirish;

2.3.3. Buyurtmani bevosita Pudratchining ofisida (berish punktida) joylashtirish.

2.4. Shartnomani tuzish paytida Buyurtmachi, Shartnomaning shartlari bilan, hamda uni tuzish paytida amalda bo‘lgan USh bilan to‘liq tanishganligini va ularga to‘liq roziligini so‘zsiz tasdiqlaydi. Ushbu Shartnomani tuzish yuqorida sanab o‘tilgan barcha shartlarga to‘liq roziligi holati hisoblanadi.

2.5. Pudratchi istalgan paytda bir tomonlama tartibda USh ning har qanday bandlari va/yoki USh ning butun matni mazmunini o‘zgartirishga haqli bo‘ladi.

2.6. Ushbu Shartnomaning 2.5.-bandi amalga oshganidan keyin, Pudratchi yangi tahrirdagi USh ning skanerlangan variantini [https://www.fargo.uz](https://www.fargo.uz/) veb-saytida uning kuchga kirishi sanasidan kamida 7 (etti) ish kuni avval e’lon qiladi. Bunda, Buyurtmachi USh ning [https://www.fargo.uz](https://www.fargo/) veb-sayti sahifasida joylashtirilishi holati Buyurtmachi uchun, USh Pudratchidan kelib chiqadi, deb hisoblashi uchun yetarli sharti ekanligini so‘zsiz tasdiqlaydi. Shuningdek, Pudratchi Buyurtmachiga USh ga o‘zgartirishlar kiritilganligi holati haqida shaxsan bildirishi mumkin (lekin bunga majbur emas).

2.7. Pudratchi istalgan paytda bir tomonlama tartibda <https://www.fargo.uz/tarifs> veb-saytida ko‘rsatilgan narxlarni o‘zgartirishga haqli bo‘ladi.

2.8. Ushbu Shartnomaning 2.7.-bandi amalga oshganidan keyin Pudratchi yangi tariflarni [https://www.fargo.uz](https://www.fargo.uz/) veb-saytida ularning kuchga kirishi sanasidan kamida 7 (etti) ish kuni avval joylashtiradi. Bunda, Buyurtmachi yangi tariflarning [https://www.fargo.uz](https://www.fargo/) veb-sayti sahifasida joylashtirilishi holati Buyurtmachi uchun, ushbu o‘zgartirishlar Pudratchidan kelib chiqadi, deb hisoblashi uchun yetarli sharti ekanligini so‘zsiz tasdiqlaydi. Shuningdek, Pudratchi Buyurtmachiga «FARGO PARCEL SERVICE» MChJ XK ning tariflariga o‘zgartirishlar kiritilganligi holati haqida shaxsan bildirishi mumkin (lekin bunga majbur emas).

2.9. Buyurtma ushbu Shartnomaning 2.3.-bandida ko‘rsatilgan usullardan istalgan birida joylashtirilgan paytidan boshlab, ushbu Shartnoma kuchga kiradi, Buyurtmachi esa Shartnoma va USh ning shartlarida ko‘zda tutilgan barcha huquqlarga va majburiyatlarga ega bo‘ladi.

**3. Xizmatlar qiymati va hisob-kitoblar tartibi**

3.1. Yukning qiymati rasschitыvayetsya Pudratchi tomonidan, Buyurtmachi Yukining jismoniy va hajmli vaznidan kelib chiqib, <https://www.fargo.uz/tarifs> veb-saytida ko‘rsatilgan tariflar bo‘yicha hisoblanadi. Shartnoma bo‘yicha tariflar O‘zbekiston Respublikasining milliy valyutasi – «so‘m» da belgilanadi.

3.2. Buyurtmachi Pudratchining hisobraqamiga pul mablag‘larini kiritish orqali, yoki [https://www.fargo.uz](https://www.fargo.uz/) veb-saytida ko‘rsatilgan usullar bilan to‘lovlarni amalga oshiradi.

**4. Tomonlarning huquqlari va majburiyatlari**

**4.1. Pudratchi quyidagi majburiyatlarni o‘z zimmasiga oladi:**

4.1.1. USh ga muvofiq holda Buyurtmachidan Yukni qabul qilib olish va uni Buyurtmachi tomonidan ko‘rsatilgan manzilga, <https://www.fargo.uz/tarifs> veb-saytida ko‘rsatilgan narxlar bo‘yicha ketkazib berish.

4.1.2. Yukni Buyurtmachidan olish paytidan boshlab to uni Oluvchiga topshirish paytigacha, Yukning saqlanishini ta’minlash uchun barcha zaruriy choralarni ko‘rish, shu jumladan uchinchi shaxslarga Yukning ichidagilari haqida ma’lumotni bildirmaslik.

4.1.3. Yukni o‘z vaqtida yetkazib berish uchun barcha zaruriy choralarni ko‘rish.

**4.2. Pudratchi quyidagi huquqlarga ega:**

4.2.1. Yukning tarkibida O‘zbekiston Respublikasining amaldagi qonunchiligi va Pudratchining USh shartlari bilan taqiqlangan buyumlar, moddalar va tovarlar mavjud bo‘lganda, xizmat ko‘rsatishni rad etish.

4.2.2. Trebovat ot Buyurtmachidan ko‘rsatilgan xizmatlar haqini o‘z vaqtida va to‘liq to‘lashni, hamda USh ning, ushbu Shartnomaning boshqa shartlari va O‘zbekiston Respublikasining amaldagi qonunchiligi talablari bajarilishini talab qilish.

4.2.3. Dastlabki to‘lov amalga oshirilmaganda yoki miqdori to‘liq bo‘lmaganda, Buyurtmachiga xizmat ko‘rsatishni to‘xtatish.

4.2.4. Ushbu Shartnomaning tegishlicha bajarilishini ta’minlash uchun uchinchi shaxslarni jalb qilish. Bu holda Pudratchi ushbu uchinchi shaxslarning harakatlari (harakatsizligi) uchun to‘liq javobgar bo‘ladi.

4.2.5. Buyurtmachidan tashish uchun yaroqli bo‘lmagan o‘ramda Yukni qabul qilmaslik.

4.2.6. Pudratchi USh ning amaldagi tahririda ko‘rsatilgan boshqa huquqlarga ega bo‘ladi.

**4.3. Buyurtmachi quyidagi majburiyatlarni o‘z zimmasiga oladi:**

4.3.1. Pudratchiga ichida taqiqlangan buyumlar bo‘lgan Yuklarni yetkazib berish uchun topshirmaslik, va Pudratchi tomonidan jo‘natish uchun rejalashtirilgan ichidagi jihatlar to‘g‘risida to‘liq va haqqoniy ma’lumotni berish.

4.3.2. Pudratchining xodimlariga Yukni uning ichidagida taqiqlangan buyumlar borligi yuzasidan tekshirishda to‘sqinlik qilmaslik, buning uchun Pudratchining xodimlariga Yukning ichidagini ko‘rish uchun to‘liq va to‘siqlarsiz kirish imkonini berish.

4.3.3. Pudratchining transport vositalari va xodimlari uchun Yukni qabul qilish va topshirish joyiga to‘siqlarsiz yetib kelishini ta’minlash.

4.3.4. Pudratchining xodimiga (Pudratchining qoidalari bo‘yicha) yirik o‘lchamli yoki og‘ir bo‘lgan Yukni qabul qilish/topshirish joyidan transport vositasigacha/transport vositasidan tashishda ko‘maklashish, yoki Pudratchi tomonidan jalb qilingan uchinchi shaxslarning ushbu harakatlari haqini to‘lash.

4.3.5. USh ga va [https://www.fargo.uz](https://www.fargo.uz/) veb-saytida joylashtirilgan qoidalarga muvofiq holda Pudratchining xizmatlarini o‘z vaqtida qabul qilish va haqini to‘lash, shu jumladan Shartnomaning bajarilishi bilan bog‘liq holda yuzaga keladigan barcha qo‘shimcha xarajatlarni (ustamalar va optsiyalar) Pudratchining foydasiga qoplab berish.

4.3.6. Buyurtmachi, shuningdek, USh ning amaldagi tahririda ko‘rsatilgan boshqa majburiyatlarni o‘z zimmasiga oladi.

**5. Tomonlarning javobgarligi**

5.1. Tomonlar ushbu Shartnoma bo‘yicha o‘z zimmasiga olingan majburiyatlarni bajarmasligi uchun, shuningdek, ushbu Shartnomada va USh da ko‘rsatilgan o‘z majburiyatlarini bajarmaganligi uchun, O‘zbekiston Respublikasining amaldagi qonunchiligiga muvofiq javobgar bo‘ladi.

5.2. Penyalarni va jarimalarni to‘lash, shartnomaviy majburiyatlarni buzgan Tomonlarni ushbu Shartnomaning shartlarini bajarmaslik tufayli yetkazilgan zararlarni qoplashdan ozod etmaydi.

5.3. Tomonlar o‘z munosabatlarini iqtisodiy hamkorlik va o‘zaro ishonch tamoyillari asosida barpo etadi, kelishmovchiliklar va nizolar yuzaga kelgan holda ularni muzokaralar yo‘li bilan hal etish uchun barcha choralarni ko‘rishni o‘z zimmasiga oladi. Agar muzokaralar davomida Tomonlar kelishuvga erisha olmasalar, bu nizo Toshkent tumanlararo xo‘jalik sudida O‘zbekiston Respublikasining amaldagi qonunchiligiga muvofiq ko‘rib chiqilishi lozim.

**6. Fors-major holatlari**

6.1. Tomonlardan biri ushbu Shartnoma bo‘yicha o‘z majburiyatlarini bajara olmasligi yoki qisman bajara olmasligi holatida, ya’ni: yong‘in, tabiiy ofatlar, avariyalar, shu jumladan texnogen avariyalar, urushlar, har qanday xususiyatdagi harbiy harakatlar, blokada, epidemiyalar, yoki Tomonlarning irodasiga bog‘liq bo‘lmagan boshqa holatlar yuz bergan holda, majburiyatlarini bajarish muddati, bunday holatlar ta’sir ko‘rsatadigan vaqtga mutanosib bo‘lgan muddatga ko‘chiriladi.

6.2. Agar bunday holatlar 3 (uch) oydan ortiq davom etsa, Tomonlardan istalgan biri Shartnoma bo‘yicha o‘z majburiyatlarini keyingi bajarishdan voz kechish huquqiga ega bo‘ladi, va bu holatda Tomonlardan hech biri boshqa Tomonga ehtimoliy zararlarni qoplab berishga majbur bo‘lmaydi.

6.3. Agar Tomon uchun o‘z majburiyatlarini bajarish mumkin bo‘lmay qolsa, bu Tomon ikkinchi Tomonni ushbu Shartnoma bo‘yicha yengib bo‘lmas kuchdagi holatlar yuzaga kelganligi yoki tugaganligi tufayli, majburiyatlari holati haqida zudlik bilan ogohlantirishi shart.

6.4. Yengib bo‘lmas kuchdagi holatlarning mavjudligi va ularning davomiyligining tegishlicha isboti sifatida ushbu holatlar yuzaga kelgan joyda tegishli organlar tomonidan berilgan sertifikatlar, rasmiy ma’lumotlar, huquqiy hujjatlar xizmat qiladi.

**7. Boshqa shartlar**

7.1. Ushbu Shartnoma mazkur Shartnomaning 2.3-bandida ko‘rsatilgan paytdan boshlab kuchga kiradi, va Tomonlar o‘z majburiyatlarini to‘liq bajarishi paytigacha amal qiladi.

7.2. Ushbu Shartnomada ko‘zda tutilmagan boshqa barcha jihatlarda, Tomonlar USh ga va O‘zbekiston Respublikasining amaldagi qonunchiligi talablariga tayanadi.

7.3. Keyinchalik, Tomonlar ushbu Shartnomaning ajralmas qismi bo‘lgan tegishli qo‘shimcha bitimlarni imzolashi yo‘li bilan, ushbu Shartnomaga o‘zgartirishlar va qo‘shimchalar kiritilishi mumkin. Bunda, ushbu Shartnomaning barcha ilovalari va qo‘shimchalari uning ajralmas qismi hisoblanadi.

7.4. Pudratchi, Buyurtmachiga bunday huquqlarini va majburiyatlarini topshirish fakti to‘g‘risida xabar berilishi sharti bilan, Buyurtmachining yozma roziligisiz, Pudratchi va Buyurtmachi o‘rtasida tuzilgan shartnomalar bo‘yicha o‘zining huquqlarini va majburiyatlarini uchinchi shaxslarga topshirish huquqiga ega bo‘ladi. Buyurtmachi, Pudratchi va Buyurtmachi o‘rtasida tuzilgan shartnomalar bo‘yicha o‘zining huquqlarini va majbkriyatlarini, Pudratchining yozma roziligisiz uchinchi shaxslarga topshirish huquqga ega bo‘lmaydi. yoki butun Shartnomaning.

Agar ushbu Shartnomaning biror-bir qoidasi O‘zbekiston Respublikasining biror-bir me’yoriy hujjatiga zid bo‘lsa, bunday qoida haqiqiy emas deb hisoblanadi. Bunda qolgan barcha qoidalar o‘z kuchini saqlab qoladi. Lekin Buyurtmachi va Pudratchi har qanday haqiqiy bo‘lmagan yoki da’vo kuchiga ega bo‘lmagan qoidani, imkoni bo‘lgan darajada, almashtiriladigan qoidaning maqsadiga muvofiq bo‘lgan, haqiqiy va da’vo qilish kuchiga ega bo‘lgan qoida bilan almashtirish uchun barcha kuchlarini qo‘llashga harakat qiladi.

7.6. Shartnoma O‘zbekiston Respublikasi qonunchiligida ko‘zda tutilgan hollarda va tartibda tugatilishi yoki o‘zgartirilishi lozim. Ushbu Shartnomaning amal qilish muddati tugaganda, Tomonlar uning tugatilishidan avval mavjud bo‘lgan barcha majburiyatlar bo‘yicha o‘zaro hisob-kitoblarni amalga oshirishi lozim.

7.7. Pudratchi uchinchi shaxslarni Shartnomaning tugatilishi to‘g‘risida xabar etish yoki xabar etmaslik uchun, hamda bunday ogohlantirish yoki uning yo‘qligi tufayli kelib chiqqan ehtimoliy oqibatlar uchun javobgar bo‘lmaydi.

7.8. USh ning qoidalari va ushbu Shartnomaning shartlari o‘rtasida ziddiyatlar yuzaga kelgan holda, USh ning qoidalari ustuvor kuchga ega bo‘ladi.

7.9. Bir Tomonning boshqa Tomonga har qanday xabarnomalari, ogohlantirishlari, kelishuvlari, so‘rovlari yoki talablari doimo yozma shaklida, elektron xabar, faksimile xabar orqali yuborilishi kerak. O‘zaro kelishuviga binoan Tomonlar boshqa aloqa vositalaridan ham foydalanishi mumkin.

7.10. Har bir Tomon boshqa Tomonni o‘ziga ma’lum bo‘lgan, bu Tomon tarafidan ushbu Shartnoma bo‘yicha o‘z vaqtida va tegishlicha bajarilishiga ta’sir ko‘rsatishi mumkin bo‘lgan har qanday voqealar va/yoki holatlar haqida zudlik bilan xabardor qilishi lozim.